12 साल से पुरानी सभी बसों की परमिट की जाएगी रद्द
पब्लिक ट्रांसपोर्ट के रुप में 2005 से पहले की रजिस्टर्ड बस अब राज्य में नहीं चलेगी। परिवहन विभाग ने 2005 के पहले खरीदी हुई बसों को रोड से बाहर करने का फैसला लिया है। पुरानी गाड़ी मालिक को परिवहन विभाग से किसी भी रुट का परमिट जारी नहीं किया जाएगा। अगर किसी बस आपरेटर को जनवरी 2017 में परमिट मिला है, लेकिन उसकी बस 12 साल से अधिक पुरानी है, तो उसे 1 अगस्त 2017 के संबंधित रुट पर नई बस खरीदकर चलानी होगी।
परिवहन विभाग लंबी और कम दूरी के हिसाब से परमिट जारी करता है। पूर्व में स्कूल की ऐसी बसें जो कि 12 साल से अधिक पुरानी हो गई थी, उन्हें बदलने का आदेश दिया गया था।
अब यात्री बसों के बारे में निर्णय लिया जा रहा है। पुरानी बसों से प्रदूषण के साथ ही दुर्घटना की संभावना रहती है। यही वजह है कि परिवहन विभाग ने अब पब्लिक ट्रांसपोर्ट से भी 12 साल से अधिक पुरानी बसों को पूरी तरह से बाहर करने का फैसला कर लिया। छत्तीसगढ़ शासन के राजपत्र में इसका नोटिफिकेशन जारी करके बस आपरेटरों को सूचित कर दिया गया है। परिवहन विभाग के दफ्तर में किसी भी रुट के लिए परमिट लेने आने वाले आपरेटरों से पहले बस का रजिस्ट्रेशन चेक किया जा रहा है। अगर बस 2005 से पहले की रजिस्टर्ड है तो आपरेटर को परमिट नहीं दिया जा रहा है। विभाग ने इस संबंध में पूरी तरह से सख्ती बरतनी शुरु कर दी है।
रोड से बाहर होगीं पुरानी बसें
परमिट पांच साल के लिए जारी होता है। जो भी गाड़ी 12 साल से अधिक पुरानी है, उसका परमिट स्वयमेव ही रद्द हो जाएगा।\\\'\\\' ओपी पाल, ट्रांसपोर्ट कमिश्नर
क्या फायदा
नई बस आने से सड़कों से प्रदूषण का स्तर कम होगा।
पुरानी गाड़ियों के ब्रेक, टायर, इंजन सहित कई अन्य कल पुर्जों में खामी रहती है, इससे दुर्घटना की संभावना बनी रहती है। नई गाड़ियों में दुर्घटना की संभावना कम होगी।
आटोमोबाइल सेक्टर को बूम मिलेगा। नई गाड़ियों की खरीदी से आटोमोबाइल सेक्टर में नोटबंदी के बाद छाई मंदी दूर होने की संभावना।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva